Id-dibattitu dwar il-Prism: fuq mix-xellug, isfel mix-xellug Il-Membri tal-PE kkritikaw programm sigriet Amerikan biex tinġabar data dwar l-utenti u qajmu dubji dwar l-implikazzjonijiet għall-privatezza, għall-protezzjoni tad-data u għall-kollaborazzjoni bejn l-UE u l-Istati Uniti fil-qasam tas-sigurtà. Il-Parlament kellu dibattitu dwar il-programm Prism nhar it-Tlieta filgħodu wara li l-gazzetti Guardian u Washington Post żvelaw l-eżistenza tiegħu matul tmiem il-ġimgħa. Ħafna mill-kelliema kkundannaw bla riservi l-programm u l-assigurazzjonijiet tal-Istati Uniti li fil-mira kien hemm biss persuni mhux Amerikani, iżda insistew fuq il-valur li għandha għall-Ewropa l-kooperazzjoni fil-qasam tas-sigurtà mal-Istati Uniti. Il-Kummissjoni "Tonio Borg, il-Kummissarju għas-Saħħa u l-Politika tal-Konsumatur, qal f'isem il-Kummissjoni: "Programmi bħall-hekk imsejjaħ Prism u l-liġijiet li abbażi tagħhom huma awtorizzati dawn il-programmi, potenzjalment jipperikolaw id-dritt fundamentali għall-privatezza u għall-protezzjoni tad-data taċ-ċittadini tal-UE." Il-Kummissjoni se tqajjem il-kwistjoni waqt il-laqgħa ministerjali bejn l-UE u l-Istati Uniti f'Dublin nhar il-Ġimgħa, żied jgħid is-Sur Borg, filwaqt li rrimarka li f'demokrazija, il-korpi tal-infurzar tal-liġi għandhom jimxu mar-regoli. Il-gruppi politiċi "Id-data tiegħi tappartjeni lili, dik hija l-bażi tal-ħsieb Ewropew dwar il-protezzjoni tad-data," qal Manfred Weber, il-Viċi President Ġermaniż tal-grupp PPE. "Huwa inaċċettabbli għalkollox li l-Istati Uniti għandhom regoli differenti għaċ-ċittadini tal-Istati Uniti u għaċ-ċittadini ta' pajjiżi oħra." Huwa żied jgħid: "L-approċċ tal-Istati Uniti mhuwiex l-approċċ tagħna iżda aħna naħdmu flimkien bħala sħab". F'isem il-Grupp S&D, tkellem dwar "ksur kbir tal-fiduċja, mhux konformi mal-leġiżlazzjoni tal-UE dwar il-protezzjoni tad-data", u fl-istess ħin wissa li "għandu jiġi salvagwardjat il-bilanċ vitali bejn is-sigurtà u l-ħtieġa li tiġi protetta d-data". Il-Membru Brittaniku żied jgħid: "Huwa ċar li kien hemm ksur tal-fiduċja. Jeħtieġ niżguraw li l-awtoritajiet pubbliċi tal-Istati Uniti li jipproċessaw data taċ-ċittadini tal-UE, jagħmlu dan bl-istandards tagħna." "Qegħdin nonqsu liċ-ċittadini tal-UE u jmissna nistħu," qalet , membru Olandiża tal-Grupp ALDE. Hija kkritikat il-Kummissjoni u "l-kliem ambigwu" tal-Istati Membri. "Obama qal liċ-ċittadini tiegħu: 'Tinkwetawx, m'aħniex nispijawkom bħala ċittadini, qed nispijaw biss il-barranin.' Iżda dawn huma aħna." Żiedet tgħid: "X'tip ta' relazzjoni speċjali hi din?" "Din mhijiex kwistjoni biss ta' protezzjoni tad-data, dan jirrigwarda d-demokrazija u l-istat tad-dritt, li ma jistgħu qatt jittolleraw is-sorveljanza tal-massa taċ-ċittadini madwar id-dinja," qal . Il-membru Ġermaniż tal-grupp tal-Ħodor, li huwa responsabbli biex imexxi fil-Parlament leġiżlazzjoni ġdida dwar il-protezzjoni tad-data, qal: "Nixtieq li naqblu dwar standards mal-Istati Uniti iżda għandna bżonn bidliet leġiżlattivi fuq in-naħa l-oħra tal-Atlantiku wkoll." , membru Brittaniku tal-Grupp ECR, ikkummenta: "Dawk il-kumpaniji li diġà ssemmew fil-pubbliku s'issa ċaħdu li aġixxew barra mil-liġi... iżda hawnhekk diġà qed nippuntaw subgħajna, u xi wħud minnkom diġà esprimew diskors fieragħ anti-Amerikan jew kontra l-Kummissjoni." , membru Slovakk tal-grupp EFD, qal: "Jeħtieġ nadottaw l-istess sanzjonijiet li napplikaw għal kumpaniji oħra li jiksru l-liġijiet tagħna kontra dawn il-kumpaniji wkoll. L-imġiba paranojka ta' sħabna l-Amerikani hija deplorevoli." , membru Franċiża tal-Grupp GUE/NGL, qalet li t-tħassib ewlieni huwa "li ċ-ċittadini tal-UE ma jgawdux l-istess drittijiet bħaċ-ċittadini tal-Istati Uniti" u appellat lin-negozjaturi tal-UE mal-Istati Uniti biex jiżguraw li l-awtoritajiet Amerikani jirrispettaw id-drittijiet tal-privatezza tal-Ewropej. , Membru mhux affiljat mill-Awstrija, qal: "Għandna nibdew inkjesta biex naraw x'implikazzjonijiet legali għandu dan il-programm u biex naraw liema servizzi sigrieti Ewropej jibbenefikaw mid-data miġbura. L-Europol jibbenefika? U finalment għandna nistiednu rappreżentanti Amerikani f'din il-Kamra sabiex ikunu jistgħu jixhdu dwar dan. It-triq li qbadna fil-preżent tbegħidna mid-demokrazija." Iktar informazzjoni Ara l-filmat tad-dibattitu Infografika dwar il-protezzjoni tad-data Rapport tal-PE dwar iċ-ċiberkriminalità u l-protezzjoni tal-privatezza fil-cloud Analiżi dwar il-protezzjoni tad-data: kif iżżomm il-privatezza tiegħek Aqsam din il-paġna ma' ħaddieħor: Irreġistra biex tirċievi l-aġġornamenti b'mail